text: Basket-bjørne vandt på forrygende slutspurt
  05 maj 2016 kl. 14.34
  Horsens IC blev overmandet af Bakken Bears i den sjette finalekamp. Efter en forrygende slutspurt vandt Bakken Bear 101-86.
  Dermed er der lagt op til den afgørende kamp i Forum Horsens på mandag. I basket-ligaen spilles bedst af syv kampe i finalen.
  Horsens IC spillede stærkt i de første tre kvarter, men begge hold havde god kontakt i løbet af kampen. Men i de sidste ti minutter af fjerde quarter gik det galt for Horsens. Med 5½ minut igen var stillingen 82-84. Men Horsens IC formåede kun at score to points i de sidste minutter, mens hjemmeholdet i slut-sekunderne lavede 15 points.
  